stanford-oval/wikipedia huggingface dataset:
Tikkalinnut

| Tikkalinnut |
| --- | --- |
 Tammiraitatikka (Melanerpes carolinus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes  Meyer & Wolf, 1810
Heimot
 Hunajaoppaat (Indicatoridae)  Jakamarit (Galbulidae)  Laiskurit (Bucconidae)  Tikat (Picidae)  Tukaanit (Ramphastidae) 
Katso myös
   Tikkalinnut Wikispeciesissä   Tikkalinnut Commonsissa 
Infobox OKNimi-testi OK: 
Tikkalinnut (Piciformes) on lintujen lahko.
Tikkalintuihin kuuluu luokittelusta riippuen 3–6 heimoa. Entinen seppien (Capitonidae) heimo on nykyisin yhdistetty tukaanien (Ramphastidae) heimoon. Joskus jakamarit ja laiskurit erotetaan tikkalinnuista omaan Galbuliformes-lahkoonsa.
Suomessa tavatut lajit

Suomessa on tavattu yhdeksän tikkalintulajia, jotka kaikki kuuluvat tikkojen (Picidae) heimoon. Viher- ja tammitikka ovat satunnaisvieraita, mutta muut kuuluvat maan vakituiseen pesimälajistoon.
Käpytikka – Dendrocopos major
Pikkutikka – Dendrocopos minor
Valkoselkätikka  – Dendrocopos leucotos
Tammitikka – Dendrocopos medius
Palokärki – Dryocopus martius
Käenpiika  – Jynx torquilla
Pohjantikka – Picoides tridactylus
Harmaapäätikka – Picus canus
Vihertikka – Picus viridis
Trae Romano

| Trae Romano> Henkilötiedot |
| --- | --- |
Syntynyt: 2. toukokuuta 2005 (ikä 19) Atlanta, Georgia, Yhdysvallat
Ammatti:  näyttelijä
Näyttelijä
Aktiivisena:  2017-
Merkittävät roolit:  Mike Dugan (Stargirl)
Aiheesta muualla
IMDb
Trae Romano (s. 2. toukokuuta 2005) on yhdysvaltalainen näyttelijä, joka tunnetaan Mike Duganin roolista CWn sarjassa Stargirl.
Nuoruus ja Ura

Trae Romano syntyi 2. toukokuuta 2005 Atlanta Cityssä, Georgiassa. Hänen isänsä on liikemies, ja hänen äitinsä nimi on Katy Hogshire Romano. Hänellä on sisar nimeltä Elle Romano. Romano kävi yksityisen lukion. Romano aloitti uransa näyttelijänä televisiosarjassa 555 näytellen Tylerin roolia vuonna 2017. Vuonna 2020 hän näytteli sarjassa Stargirl Mike Duganina. Samana vuonna hänet esitettiin televisio-ohjelmassa Robbie Nuorena Robbiena 2 jaksoa.
Telinevoimistelun maailmanmestaruuskilpailut 2010

Vuoden 2010 telinevoimistelun maailmanmestaruuskilpailut järjestettiin Rotterdamissa, Alankomaissa 16.–24. lokakuuta. Kilpailupaikkana toimi Ahoy Rotterdam –areena. Rotterdamin MM-kilpailut toimivat myös alustavana karsintakilpailuna Lontoon vuoden 2012 kesäolympialaisiin.
Mitalistit > Miehet

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Moniottelu |  Kōhei Uchimura | 92,331 |  Philipp Boy | 90,048 |  Jonathan Horton | 89,864 |
| Permanto |  Elefthérios Kosmídis | 15,700 |  Kōhei Uchimura | 15,533 |  Daniel Purvis | 15,366 |
| Hevonen |  Krisztián Berki | 15,833 |  Louis Smith | 15,733 |  Prashanth Sellathurai | 15,566 |
| Renkaat |  Chen Yibing | 15,900 |  Yan Mingyong | 15,700 |  Matteo Morandi | 15,666 |
| Hyppy |  Thomas Bouhail | 16,449 |  Anton Golotsutskov | 16,366 |  Dimitri Kaspiarovitš | 16,316 |
| Nojapuut |  Feng Zhe | 15,966 |  Teng Haibin | 15,616 |  Kōhei Uchimura | 15,500 |
| Rekki |  Zhang Chenglong | 16,166 |  Epke Zonderland | 16,033 |  Fabian Hambüchen | 15,966 |
| Joukkuekilpailu |  Kiina Chen Yibing Feng Zhe Teng Haibin Yan Mingyong Lu Bo Zhang Chenglong | 274,997 |  Japani Kōhei Uchimura Kōji Yamamuro Kōji Uematsu Kazuhito Tanaka Kenya Kobayashi Tatsuki Nakashima | 273,769 |  Saksa Philipp Boy Fabian Hambüchen Thomas Taranu Evgenij Spiridonov Sebastian Krimmer Matthias Fahrig | 271,252 |
Mitalistit > Naiset

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Moniottelu |  Alija Mustafina | 61,032 |  Jiang Yuyuan | 59,998 |  Rebecca Bross | 58,996 |
| Hyppy |  Alicia Sacramone | 15,200 |  Alija Mustafina | 15,066 |  Jade Barbosa | 14,799 |
| Eritasonojapuut |  Elizabeth Tweddle | 15,733 |  Alija Mustafina | 15,600 |  Rebecca Bross | 15,066 |
| Puomi |  Ana Porgras | 15,366 |  Rebecca Bross  Deng Linlin | 15,233 | ei jaettu | ei jaettu |
| Permanto |  Lauren Mitchell | 14,833 |  Alija Mustafina  Diana Chelaru | 14,766 | ei jaettu | ei jaettu |
| Joukkuekilpailu |  Venäjä Ksenija Afanasjeva Alija Mustafina Tatjana Nabijeva Ksenija Semjonova Jekaterina Kurbatova Anna Dementjeva | 175,397 |  Yhdysvallat Rebecca Bross Mackenzie Caquatto Bridget Sloan Mattie Larson Alexandra Raisman Alicia Sacramone | 175,196 |  Kiina Jiang Yuyuan He Kexin Sui Lu Huang Qiushuang Deng Linlin Yang Jilin | 174,781 |
Suomen joukkue

Suomen Voimisteluliitto lähetti MM-kilpailuihin joukkueen, joka koostui kuudesta mies- ja kuudesta naisvoimistelijasta. Näin Suomi osallistui myös kummankin sukupuolen joukkuekilpailuun.
Suomen joukkue > Miehet

Joukkuekilpailun 42. (pisteet 317,957)
Tomi Tuuha: moniottelun 218:s, hypyn 11:s (pisteet 16,016)
Sakari Vekki: moniottelun 275:s
Ilkka Kuusela: moniottelu 196:s
Markku Leinonen: moniottelu 202.
Jarkko Harju: moniottelu 200:s
Heikki Niva: moniottelu 102. (pisteet 80,064),
Kotiinjäänyt varamies: Juho Kanerva
Vain Niva otteli kaikilla telineillä.
Suomen joukkue > Naiset

Joukkuekilpailun 27. (pisteet 194,512)
Annika Urvikko: moniottelun 82.
Ida Laisi: moniottelun 94:s
Reeta Pietilä: moniottelun 204:s
Rosanna Ojala: moniottelun 98:s
Kaisa Chirinos: moniottelun 126:s
Paula Tiitta: moniottelun 194:s
Aiheesta muualla

Virallinen kisasivusto[vanhentunut linkki] (englanniksi)
Torvikit

| Torvikit |
| --- | --- |

Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Boraginales
Heimo::  Lemmikkikasvit Boraginaceae
Alaheimo::  Boraginoideae
Suku::  Torvikit Onosma  L.
Katso myös
   Torvikit Wikispeciesissä   Torvikit Commonsissa 
  Tieteelliset nimet: 
Infobox OKNimi-testi OK: 
Torvikit (Onosma) on kasvisuku, joka kuuluu lemmikkikasvien heimoon. Siihen sisältyy noin 250 lajia. Suvun kasveja käytetään monivuotisina koristekasveina.
Lajeja

neidontorvikki (Onosma echioides)
varputorvikki (Onosma frutescens)
idäntorvikki (Onosma orientalis)
arotorvikki (Onosma simplicissima)
keltatorvikki (Onosma stellulatum)
Aiheesta muualla

Finto: Kassu – Kasvien suomenkieliset nimet: Onosma
Suomen Lajitietokeskus: Torvikit – Onosma
This Is the World We Know

| This Is the World We Know The Chant |
| --- | --- | --- |

Studioalbumin tiedot
 Julkaistu: 14. huhtikuuta 2010
 Tuottaja(t): Ville Sorvali
 Tyylilaji: alternative rock
 Kesto: 50.19
 Levy-yhtiö: Full Metal Records
The Chantin muut julkaisut
| Ghostlines 2008 | This Is the World We Know 2010 | A Healing Place 2012 |
This Is the World We Know on suomalaisen alternative rock -yhtye The Chantin toinen studioalbumi. Se julkaistiin vuonna 2010 levymerkillä Full Metal Records.
Albumin on tuottanut Moonsorrowin laulaja Ville Sorvali.
Kappaleet

New Reality – 3.50
Reflected – 5.08
November 1987 – 4.48
The Black Ascension – 6.07
Will You Follow? – 6.08
Safe World – 4.15
Common Price – 6.11
Armored Man – 7.37
Relativity – 4.15
Kokoonpano

Ilpo Paasela – laulu
Jussi Hämäläinen – kitara
Kimmo Tukiainen – kitara
Markus Forsström – bassokitara
Roope Sivén – rummut
Mari Jämbäck – kosketinsoitin
Arvostelut

Desibeli.net:
Imperiumi.net:
Soundi:
Aiheesta muualla

This Is the World We Know discogs.com -sivustolla
Trafalgarin hautausmaa

Trafalgarin hautausmaa
Trafalgarin hautausmaa on vanha hautausmaa Gibraltarilla. Se sijaitsee Gibraltarin pääkadun päässä. Trafalgarin taistelun (1805) jälkeen vammoihinsa kuolleet sotilaat haudattiin sinne. Hautausmaalla järjestetään vuosittain muistotilaisuus Trafalgarin taistelussa kaatuneiden kunniaksi.
Hautausmaa oli siunattu käyttöön jo 1798, seitsemän suotta ennen sille nimen antanutta taistelua. Alkujaan hautausmaan nimi oli Southport Ditch Cemetery. Se käsitettiin toisinaan kaupunginmuurin toisella puolella sijainneen vanhan St. Jagon hautausmaan laajennukseksi. Hautausmaata käytettiin hautauksiin vuosina 1798-1814. Vain kaksi sinne haudatuista on Trafalgarin taistelun uhreja. Useimmat taistelussa kuolleet siunattiin mereen. Sen sijaan hautausmaahan haudatuista vainajista monet ovat vuosien 1804 tai 1813-1814 keltakuume-epidemian uhreja.
Vuonna 2005, Trafalgarin taistelun 200-vuotisjuhlallisuuksissa paljastettiin hautausmaalla luonnollisen kokoinen amiraali Nelsonin patsas. Patsaan on veistänyt John Doubleday, ja siihen on käytetty myös HMS Victorystä irrotettua kuparia.
Aiheesta muualla

Kuvia tai muita tiedostoja aiheesta Trafalgarin hautausmaa Wikimedia Commonsissa
Tragus

Lävistyskoru traguksessa.
Tragus (m.kreik. Τράγος, tragos, 'vuohi') on korvalehden etuosassa korvarustossa oleva "nipukka", joka osoittaa taaksepäin. Ihmisellä se on liikkumaton, mutta esimerkiksi monilla lepakoilla se tarvittaessa sulkee korvakäytävän.
Tragus kuvassa oikealla keskellä.
Tähänkin nipukkaan voidaan tehdä lävistyksiä, kuten alempana olevaan lobuleen.
Tragusta vastapäätä on antitragus. Kissalla siinä on tasku, joka toimii suuntakuulon apuna.
Kissan korvassa on tasku, joka auttaa kissaa paikantamaan äänilähteen.
Truth or Consequences

Truth or Consequences on Ralph Edwardsin alun perin radioon luoma visailuohjelma, jossa kilpailijat joutuivat väärin vastattuaan suorittamaan jonkun tehtävän, joka saattoi olla esimerkiksi elefantin peseminen tai pukeutuminen lastenvaatteisiin. Ohjelmasta tuli suosittu omassa lajityypissään. Kun CBS sai luvan kaupallisen televisiotoiminnan aloittamiseksi heinäkuussa 1941, Truth or Consequencesista tuli kanavan ensimmäinen televisioitu ohjelma, johon myytiin mainosaikaa 10 mainossekunnin maksaessa 9 dollaria. Ohjelman kymmenvuotisjuhlien kunniaksi vuonna 1950 Edwards lupasi lähettää ohjelman ensimmäisestä kaupungista, joka nimeää itsensä uudelleen ohjelman mukaan. Tämän lupauksen seurauksena newmexicolainen Hot Springs tunnetaan nykyään nimellä Truth or Consequences. Truth or Consequencesia esitettiin radiossa vuoteen 1956 ja televisiossa vuoteen 1988.
Aiheesta muualla

Ohjelman radioversion jaksoja archive.orgissa (englanniksi)
Time Lock

| Time Lock |
| --- | --- |

Ohjaaja:  Gerald Thomas
Käsikirjoittaja:  Peter Rogers
Perustuu:  Arthur Haileyn näytelmään
Tuottaja:  Peter Rogers
Säveltäjä:  Stanley Black
Kuvaaja:  Peter Hennessy
Leikkaaja:  John Trumper
Valmistustiedot
Valmistusmaa:  Iso-Britannia
Tuotantoyhtiö:   Beaconsfield Studios  British Lion Films 
Levittäjä:  Distributors Corporation of America
Ensi-ilta:  1957
Kesto:  73 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Time Lock (televisioesityksessä käytetty nimeä Aikalukko) on vuonna 1957 kuvattu trilleri. Elokuvan pääosia esittävät Robert Beatty, Lee Patterson, Betty McDowall, Vincent Winter, Robert Ayres, Alan Gifford, Larry Cross ja Sandra Francis. Sean Connery tekee elokuvassa cameoroolin hitsaajana. Elokuvan on ohjannut Gerald Thomas. Elokuvassa nuori poika jää vahingossa kassaholvin vangiksi ja muilla on vain 10 tuntia aikaa pelastaa hänet ennen hapen loppumista.
Aiheesta muualla

Time Lock Internet Movie Databasessa (englanniksi)
Trutz von Trotha

Trutz von Trotha-Witzenmann (16. syyskuuta 1946 Dieburg – 18. toukokuuta 2013 Freiburg im Breisgau) oli saksalainen sosiologi ja sosiologian professori Siegenin yliopistossa.
Trotha kasvoi ja vietti kouluvuotensa Pforzheimissa, jossa hänen adoptiovanhempansa Witzenmannit asuivat. Hän opiskeli sosiologiaa, poliittista tiedettä ja lähihistoriaa Freiburg im Breisgaussa. Hän valmistui vuonna 1972 Freiburgissa Albert Ludwig -yliopistosta, jossa hän opiskeli Heinrich Popitzin johdolla. 1973–1974 hän jatko-opiskeli Yhdysvalloissa. 1979 hän työskenteli tutkijana oikeussosiologi Fritz Sackille Hannoverin yliopistossa, josta hän sai professuurin 1981. Vuodesta 1989 eläkkeelle jäämiseensä vuonna 2009 saakka hän opetti Siegenin yliopistossa.
Trutz von Trothan tutkimuksen pääkohteet olivat poliittinen sosiologia ja antropologia, väkivallan ja sodan sosiologia, siirtomaahistoria, lain antropologia ja sosiologia, oikeussosiologia sekä perheiden ja nuorten sosiaalihistoria. Eläkkeelle jäämisen jälkeen hän jatkoi sodan sekä poliittisten voimien uudenlaisten ilmentymien kehityksen ja erityisesti Saharan eteläpuolisen Afrikan alueella tapahtuvan vallankäytön tutkimista.
Hän oli myös Witzenmann-yhtymän osakas ja johtokunnan jäsen.
Aiheesta muualla

Saksan kansalliskirjaston luettelo Trothan teoksista (saksaksi)
Try

| ”Try” Pink |
| --- | --- | --- |

Singlen tiedot
 Albumilta: The Truth About Love
 Julkaistu: 19. lokakuuta 2012
 Formaatti: CD-levy, digitaalinen lataus
 Tuottaja(t): Greg Kurstin
 Tyylilaji: Pop rock
 Kesto: 04.08
 Levy-yhtiö: RCA
Pinkin muut singlet
| ”Blow Me (One Last Kiss)” 2012 | ”Try” 2012 | ”Just Give Me a Reason” 2013 |
Try on amerikkalaisen laulaja-lauluntekijä Pinkin kappale hänen kuudennelta, Truth About Love-studioalbumilta. Kappaleen sanoittivat Busbee ja Ken West, sekä tuotti Greg Kurstin. Kappale on pop rock-balladi, joka kertoo riskinotosta, jonka seurauksiin rakkaudella ei ole väliä. Kappale julkaistiin singlenä ensimmäisillä julkaisualueilla 19. lokakuuta 2012.
"Try" sai kriitikoilta pääosin positiivisen vastaanoton, joista jotkut totesivat sen olevan erottuva kappale ja kutsuivat sitä hitiksi[lähde? ]. Kappale oli kaupallinen menestys, saavuttaen ensimmäisen sijan Espanjassa, sekä pääsi kymmenen parhaan joukkoon Australiassa, Itävallassa, Kanadassa, Saksassa, Italiassa, Uudessa-Seelannissa, Puolassa, Sveitsissä, Britanniassa ja Yhdysvalloissa, sekä saavutti sijan kahdenkymmenen parhaan joukossa monissa muissa maissa. Kappaleelle on tehty Floria Sigismondin ohjaama musiikkivideo, jossa ympärimaalattu Pink ja hänen miespuolinen kollegansa yrittävät ilmaista turhautuneisuuttaan nykytanssin avulla.
Aiheesta muualla

P!nk - Try YouTubessa
P!nk - Try (The Truth About Love - Live From Los Angeles) YouTubessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Try (Pink song)
Käännös suomeksi
Tiklit

| Tiklit |
| --- | --- |
 Tikli (Carduelis carduelis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Tiklit Carduelis  Brisson, 1760
Katso myös
   Tiklit Wikispeciesissä   Tiklit Commonsissa 
Infobox OKNimi-testi OK: 
Tiklit (Carduelis) on peippojen heimoon kuuluva varpuslintusuku.
Tiklit ovat siemensyöjiä ja ruokkivat myös poikasiaan kuvussa osittain sulaneilla siemenillä. Tiklien nokka on kartiomainen. Sukupuolet ovat pääsääntöisesti selvästi erinäköisiä. Pesä on yleensä pensaassa tai puussa. Munia on 3–5 ja haudonta-aika on 12–14 päivää.
Lisääntymisajan ulkopuolella tiklit esiintyvät parvina, joissa voi olla satoja, joskus tuhansia yksilöitä.
Tiklilajit

Luettelo perustuu BirdLife Suomen maailman lintujen suomenkieliseen nimistöön. Tiklien luokittelu on ongelmaista ja luokittelujen eroavuuksista johtuen lajisto voi olla erilainen eri lähteissä.
Tikli Carduelis carduelis
Sitruunahemppo Carduelis citrinella
Korsikanhemppo Carduelis corsicanus
Aiheesta muualla

Laji.fi: Tiklit (Carduelis)
ITIS: Carduelis (englanniksi)
Trafalgar Square

Trafalgar Square 2009
Trafalgar Square vuonna 1908
Horatio Nelsonin patsas muistomerkin huipulla
Trafalgar Square on aukio Lontoon keskustassa. Sen keskellä on Trafalgarin taistelun voittajan Horatio Nelsonin kunniaksi pystytetty muistomerkki, joka kohoaa yli 50 metrin korkeuteen.
Aukion alkuperäinen nimi oli King William the Fourth’s, mutta lontoolainen arkkitehti ja maanomistaja George Ledwell Taylor (1788–1873) suositteli aukion nimen muuttamista sankari Horatio Nelsonin muistoksi, joka kuoli aivan Trafalgarin taistelun alussa ranskalaisen luodista. Trafalgar Square valmistui vuonna 1844.
Aukion keskellä oleva Nelsonin patsas rakennettiin osittain yleisön avustusrahoilla. Patsaan juurella olevat neljä pronssista leijonaa seisovat vartiossa, ja öiseen aikaan suihkulähteet valaisevat aukiota. Leijonien sanotaan innoittaneen Narnian kirjoittanutta C. S. Lewisia. Narnia-tarinoiden Aslan-leijona on pronssisten leijonien kaltainen.
Aukion itäpuolella on St Martin-in-the-Fields -kirkko, jossa järjestetään lounaskutsuja ja klassisen musiikin iltakonsertteja. Pohjoislaidalla on kansallisgalleria, jossa on eräs laajimmista maalauskokoelmista.
Aukion etelälaidalla on Charing Cross -niminen risteys, josta mitataan kaikki etäisyydet Lontoossa. Sieltä johtavat Whitehall etelään parlamenttitalon ja Westminster Abbeyn luo, The Mall länteen Buckinghamin palatsin eteen ja Strand itään Aldwychille Westminsterin ja Lontoon Cityn rajalle.
Muutaman minuutin matkan päässä aukiolta pohjoiseen on Lontoon viihdemaailman keskus Soho. Kaukana eivät myöskään ole Lontoon viheralueet Hyde Park ja Kensington Gardens. Oxford Street ja Piccadilly Circus ovat myös aivan Trafalgar Squaren läheisyydessä.
Trafalgar Squaren aukiolla on järjestetty vuodesta 1947 lähtien joulumyyjäiset, joista on tullut jo traditio lontoolaisten keskuudessa. Niihin liittyy jokajouluinen, Norjalta saatava parikymmenmetrinen lahjakuusi, joka muistuttaa norjalaisten toisen maailmansodan aikana briteiltä saamasta avusta.
Aukiosta on myös tullut perinteikäs tärkeiden asioiden ilmoittamispaikka. Muun muassa Sir Winston Churchill ilmoitti aukiolla toisen maailmansodan päättyneen. Aukiolle kerääntyy myös yleensä ihmisiä juhlimaan suuria tapahtumia, voittoja ja saavutuksia.
Lontoossa on ennen ollut toinenkin Trafalgar Square, jonka nykyinen nimi on Chelsea Square.
Aiheesta muualla

Wikimedia Commonsissa on kuvia tai muita tiedostoja aiheesta .
Trafalgar Square Greater London Authority.
Torino-Casellen lentoasema

Torino-Casellen lentoasema (italiaksi: Aeroporto di Torino-Caselle) (IATA: TRN, ICAO: LIMF) on kansainvälinen lentoasema Piemonten alueella Italiassa, 16 kilometrin päässä Torinosta. Siitä käytetään myös nimeä Sandro Pertinin lentoasema (Aeroporto Sandro Pertini) Italian entisen presidentin Sandro Pertinin mukaan. Lentoasema rakennettiin vuonna 1953, ja sitä on uudistettu ennen vuoden 1990 jalkapallon maailmanmestaruuskilpailuja sekä vuoden 2006 talviolympialaisia.
Aiheesta muualla

Kuvia tai muita tiedostoja aiheesta Torino-Casellen lentoasema Wikimedia Commonsissa
Time to Shine

| Time to Shine |
| --- | --- |

Kappaleen tiedot
Esittäjä(t):  Mélanie René
Säveltäjä(t):  Mélanie René
Sanoittaja(t):  Mélanie René
Euroviisutiedot
Vuosi:  2015
Maa:  Sveitsi
Kieli:  englanti
Sijoitus semifinaalissa:  17.
Pisteet semifinaalissa:  4
Video:  videolinkki
Time to Shine on sveitsiläisen Mélanie Renén kappale, jolla René edusti maataan vuoden 2015 Eurovision laulukilpailussa. Kappale sijoittui toisen semifinaalin 17.:ksi eli viimeiseksi neljällä pisteellä eikä näin päässyt finaaliin.
Tiina Puumalainen

| Tiina Puumalainen> Henkilötiedot |
| --- | --- |
Syntynyt: 1966 (ikä 57–58)
Ammatti:  ohjaaja, käsikirjoittaja ja teatterinjohtaja
Puoliso:  Teppo Järvinen.
Ohjaaja
Aktiivisena:  1986–
Aiheesta muualla
Viralliset kotisivut
IMDb 
Tiina Puumalainen (s. 1966 Turku) on suomalainen ohjaaja, käsikirjoittaja ja teatterinjohtaja koulutukseltaan teatteritaiteen maisteri. Hän opiskeli Teatterikorkeakoulussa 1995–1999 ohjaajalinjalla.
Ura

Valmistuttuaan Puumalainen työskenteli Seinäjoen Kaupunginteatterin teatterinjohtajana ja pääohjaajana 1999–2001. Puumalainen on toiminut myös helsinkiläisen Aleksanterin teatterin taiteellisena johtajana.
Puumalaisen ohjauksia on nähty suurimmissa teatteritaloissa, oopperassa, pienryhmissä ja ulkonäyttämöillä.
Tanssin, teatterin ja musiikin parissa tehtyjen ohjausten lisäksi Puumalainen on kääntänyt, sovittanut, dramatisoinut ja käsikirjoittanut tekstejä teatterille.
Puumalainen on ohjannut pääasiassa draamaa ja musiikkiteatteria mutta myös yhdistänyt esityksiinsä usein tanssia ja uutta sirkusta. Myös Euroviisut 2007 semifinaalin avausnumero oli Puumalaisen ohjaama.
Vuonna 2022 Puumalainen perusti yhdessä lavastaja Teppo Järvisen kanssa The Wild Company -nimisen kollektiivin.
Työt

Puumalainen kirjoitti oopperalibreton Pohjanmaan kautta oopperaan jonka on säveltänyt Atso Almila. Oopperaa esitettiin Ilmajoen Musiikkijuhlilla vuosina 2003–2004.
Esimerkkejä Puumalaisen kirjallisista töistä:
sovitus ja käännös Lear 2022.
käsikirjoitus Isyyspakkaus 2012.
Orvokki Aution romaanin Valokuvavarkaat dramatisointi
Timo Parvelan Ella ja kaverit -kirjojen dramatisointi.
Michel Cooneyn näytelmän Puhtaana käteen käännös
Ohjauksia

| 0 | 1 | 2 |
| --- | --- | --- |
|  2009 Seppo Jokinen - Puumalainen: Komisario Koskinen, ohjaus ja dramatisointi, Tampereen Työväen Teatteri  2009 Puumalainen: Laulu Suomelle, ohjaus ja käsikirjoitus, Yle / draama  2010 John Kander - Fred Ebb - Bob Fosse: Chicago, Tampereen Työväen Teatteri  2010 Ingmar Bergman: Fanny ja Alexander, Tampereen Työväen Teatteri   2011 Mika Waltari: Gabriel, tule takaisin!, Tampereen Työväen Teatteri  2011 Aino Kallas: Sudenmorsian, ohjaus ja sovitus, Tampereen Työväen Teatteri  2012 Joseph Conrad - Puumalainen: Pimeyden sydämessä, ohjaus ja käsikirjoitus, Tampereen Työväen Teatteri  2012 Sofi Oksanen - Jüri Reinvere: Puhdistus, Suomen Kansallisooppera  2013 Prosper Mérimée - Puumalainen: Carmen, Tampereen Työväen Teatteri  2013 Marshall Brickman - Rick Elice - Andrew Lippa: The Addams Family, ohjaus ja käännös, Tampereen Työväen Teatteri  |  2014 Andrew Lloyd Webber - Tim Rice: Evita, Tampereen Työväen Teatteri  2015 Orvokki Autio: Valokuvavarkaat, ohjaus ja dramatisointi, Tampereen Työväen Teatteri  2015 Andrew Lloyd Webber, Charles Hart & Richard Stilgoe: The Phantom of the Opera, Suomen Kansallisooppera  2015 Arturo Pérez-Reverte & Tiina Puumalainen: Kohtalon tango (El Tango de la guardia vieja) Tampereen Työväen Teatteri  2016 Joe Masteroff, Fred Ebb & John Kander: Cabaret, Tampereen Työväen Teatteri  2017 Tuomas Kyrö: Mielensäpahoittajan Suomi, Tampereen Työväen Teatteri  2017 Karl Müller-Berghaus: Die Kalewainen in Pochjola, Turun Musiikkijuhlat  2017 Andrew Lloyd Webber, Charles Hart & Richard Stilgoe: The Phantom of the Opera, Göteborgsoperan  2018 Jennifer Haley: The Nether, ohjaus ja käännös, Tampereen Työväen Teatteri  2019 William Shakespeare: Myrsky, ohjaus ja pukujen sekä hahmojen suunnittelu, Tampereen Työväen Teatteri  |  2019 Sofokles: Antigone, ohjaus ja sovitus, nukke-, naamio- ja pukusuunnittelu, Tampereen Työväen Teatteri  2020 Aalto, Don't Forget to Play!, ohjaus ja käsikirjoitus yhdessä työryhmän kanssa, Tampereen Työväen Teatteri  2021 Anthony McCarten: Kaksi paavia, ohjaus ja käännös, Turun Kaupunginteatteri & Tampereen Työväen Teatteri  2022 August Strindberg & Tiina Puumalainen: Kuolemantanssi, ohjaus, sovitus ja käännös, Tampereen Työväen Teatteri  2023 William Shakespeare & Tiina Puumalainen: Lear, ohjaus, sovitus ja käännös, Suomen Kansallisteatteri  |
Tunnustuksia

Puumalaiselle myönnettiin vuonna 2009 Suomen Leijonan I luokan ritarimerkki ja 30-vuotinen teatterityö huomioitiin Suomen Teatterijärjestöjen Keskusliiton kultaisella ansiomerkillä 2021.
Yksityiselämä

Puumalaisen puoliso on lavastaja Teppo Järvinen, joka on myös hänen työparinsa.
Aiheesta muualla

Gestrin, Pekka: Emme kadu emmekä opi - saammeko silti mahdollisuuden? Radio SUN.  25.1.2019. Viitattu 2.6.2019 (englanniksi).